മോന്സനെ ലോക്നാഥ് ബെഹ്റയ്ക്ക് പരിചയപ്പെടുത്തിയത് താനാണെന്ന് അനിത അങ്ങനെയാണ് മ്യൂസിയം സന്ദര്ശിച്ചത് Begin typing your search... X പുരാവസ്തുക്കളുടെ പേരില് സാമ്ബത്തിക തട്ടിപ്പ് നടത്തിയ കേസിലെ പ്രതിയായ മോന്സനെ മുന് ഡിജിപി ലോക്നാഥ് ബെഹ്റയ്ക്ക് പരിചയപ്പെടുത്തിയത് താനാണെന്ന് പ്രവാസി മലയാളി ഫെഡറേഷന് വനിതാ കോര്ഡിനേറ്റര് അനിത പുല്ലയില്. സംഘടനയുടെ പേട്രണ് എന്ന നിലയിലാണ് മോന്സനെ ബെഹ്റയ്ക്ക് പരിചയപ്പെടുത്തിയത്. രണ്ടു തവണ പരിചയപ്പെടുത്തി. ആദ്യത്തേത് ഡിജിപി ഓഫീസില് വച്ചും, രണ്ടാമത് എറണാകുളത്ത് ഒരു പരിപാടിയില് വച്ചുമാണ്. മോന്സന്റെ മ്യൂസിയം ഒന്ന് സന്ദര്ശിക്കാന് സാധിക്കുമോയെന്ന് ഞാനാണ് അവരോട് ചോദിച്ചത്. അങ്ങനെയാണ് മ്യൂസിയം സന്ദര്ശിച്ചത്. അന്ന് ബെഹ്റയ്ക്കൊപ്പം മനോജ് എബ്രഹാമുണ്ടായിരുന്നെന്ന് അനിത പറഞ്ഞു. അതേസമയം, മോന്സന്റെ കലൂരിലെ വീട്ടില് നിന്നും കണ്ടെടുത്ത ആനക്കൊമ്ബ് വ്യാജമെന്ന് സംശയത്തില് വനംവകുപ്പ്. ഒട്ടകത്തിന്റെ എല്ല് രൂപമാറ്റം വരുത്തി പോളിഷ് ചെയ്താണൊ എന്ന സംശയത്തുടര്ന്ന് പരിശോധനയ്ക്കയക്കാന് വനം വകുപ്പ് തീരുമാനിച്ചു. മോന്സന്റെ ചേര്ത്തലയിലെ വീടുകളിലും വനം വകുപ്പ്, മോട്ടോര് വാഹന വകുപ്പ്, ക്രൈംബ്രാഞ്ച് സംഘങ്ങള് പരിശോധന നടത്തി. ഇവിടെ നിന്ന് കണ്ടെടുത്ത ചന്ദന ശില്പ്പങ്ങളും വ്യാജമാണെന്ന് തിരിച്ചറിഞ്ഞു. ഏതാനും ശംഖുകളും മോന്സന്റെ വീട്ടില് നിന്നും കണ്ടെടുത്തിട്ടുണ്ട്. ഇയാളുടെ കൈവശമുള്ള ആഡംബര വാഹനങ്ങളുടെ രജിസ്ട്രേഷന് നമ്ബറും ഉടമസ്ഥത തെളിയിക്കുന്ന രേഖകളും പരിശോധിക്കുന്നതിനായിരുന്നു മോട്ടോര് വാഹന വകുപ്പുദ്യോഗസ്ഥര് എത്തിയത്. ഇതിനിടെ മോന്സനെതിരെ പരാതി നല്കിയ ഷമീര്, യാക്കൂബ്, അനൂപ് എന്നിവരാണ് ഡിജിറ്റല് തെളിവുകള് അന്വേഷണ സംഘത്തിന് കൈമാറിയത്. ക്രൈം ബ്രാഞ്ച് ഇവരുടെ വിശദമായ മൊഴി രേഖപ്പെടുത്തുകയും ചെയ്തു. വയനാട്ടിലെ എസ്റ്റേറ്റ്ഭൂമി പാട്ടത്തിന് നല്കാമെന്ന് പറഞ്ഞ് ഒരു കോടി 72 ലക്ഷം രൂപ മോന്സണ് തട്ടിയെടുത്തുവെന്ന് പരാതി നല്കിയ രാജീവിന്റെ മൊഴിയും ക്രൈംബ്രാഞ്ച് രേഖപ്പെടുത്തി. TAGS: Popular X പുരാവസ്തുക്കളുടെ പേരില് സാമ്ബത്തിക തട്ടിപ്പ് നടത്തിയ കേസിലെ പ്രതിയായ മോന്സനെ മുന് ഡിജിപി ലോക്നാഥ് ബെഹ്റയ്ക്ക് പരിചയപ്പെടുത്തിയത് താനാണെന്ന് പ്രവാസി മലയാളി ഫെഡറേഷന് വനിതാ കോര്ഡിനേറ്റര് അനിത പുല്ലയില്. TAGS: